Պոլ Կուլակ

Պոլ Կուլակ (, իրական ազգանունը՝ Կուլակսեզյան, ), ֆրանսիացի կոմպոզիտոր հայկական ծագումով։ Հայտնի է որպես հեռուստատեսային ծրագրերի և մի շարք մուլտֆիլմերի երաժշտության հեղինակ։ Աշխարհահռչակ Ֆորտ Բոյար հեռուստախաղի երաժշտության հեղինակն է։

Կենսագրություն 
Ծնվել է Ֆրանսիայի Սեն-Շամոն (Լուարա դեպարտամենտ) քաղաքում, հայկական ընտանիքում։ Հայտնի ֆրանսիացի դերասան Պիեր Կուլակի (Pierre Koulak) եղբայրն է։ Ավարտել է Փարիզի Երաժշտության նորմալ դպրոցը և Փարիզի կոնսերվատորիան։ Յամահա երաժշտական փառատոնի (Yamaha Music Festival) (Տոկիո) և Ռաուլ Բրետոնի մրցանակի (Prix Raoul-Breton) (1972) դափնեկիր է։ 1973 թվականին Պոլ Կուլակի երաժշտությամբ «Առանց քեզ» () երգը Մարտին Կլեմանսոյի (Martine Clémenceau) կատարմամբ հնչել է «Եվրատեսիլ» երգի մրցույթում։ Ներկայումս ղեկավարում է Վանվեում (Փարիզի արվարձան) տեղակայված ձայնագրման ստուդիան։

Ընտրյալ ֆիլմերի ցանկը 
 1985 - Կլեմենտինա / Clémentine (մուլտֆիլմ)
 1986 թ. - Գանձերի կղզին / L ' Île aux Trésor (մուլտֆիլմ)
 1988 - Օպերացիա «Մոցարտ» / Opération Mozart (սերիալ)
 1990-2013 - Ֆորտ Բոյար / Fort Boyard (հեռուստատեսային շոու)
 1992 - Կսապտանայի գաղտնիքներ / La Piste de Xapatan (հեռուստատեսային շոու)

Ծանոթագրություններ

Հղումներ 
 
 Դիսկոգրաֆիա - Encyclopedisque
 Դիսկոգրաֆիա - Discogs

21-րդ դարի կոմպոզիտորներ
Ֆրանսիացի կոմպոզիտորներ
Կոմպոզիտորներ այբբենական կարգով
Երաժիշտներ այբբենական կարգով
Անձինք այբբենական կարգով
Մարտի 27 ծնունդներ
1943 ծնունդներ